મોટી સંખ્યામાં ટેકેદારો શહેરનાં શિવાજી ચોક, વિઠ્ઠલ મંદિર સહિતના વિસ્તારો ઉપરાંત વિજલપોર પોલીસ મથકે પણ ભેગા થવાની શરૂઆત થઇ હતી. જેમ જેમ લોકટોળા વધુને વધુ ભેગા થઇ રહ્યાં હતા તેમ તેમ તંત્રદિલીમાં વધારો થઇ રહ્યો હતો. મધરાત્રીએ 12.30 કલાક થઇ ગયા હોવા છતાં લોકસમૂહ પાછીપાની કરવા તૈયાર ન હતો. આખરે મધરાત્રે 12.30 કલાકનાં અરસામાં પોલીસે કોર્પોરેટરો જ્યોતિ રાજભર અને ઇન્દ્રજીતસિંહ રાજપૂતને જામીન ઉપર મુક્ત કર્યા હતા. મુક્ત થયેલ બંને કોર્પોરેટરોને તેમનાં સમર્થકોએ વિજયી થયા હોય એમ વધાવી લીધા હતા.